
МИГ Завет – Кубрат сключи договор за финансиране на проект за стоматологично оборудване в гр. Завет

Към края на изпълнение на стратегията за Водено от общностите местно развитие по ПРСР 2014-2020 г., МИГ Завет – Кубрат сключи административен договор за финансиране на проект за стоматологично оборудване на територията на община Завет.

Бенефициент по договора е „Хепи Дент Сибел Ахмед – АИПППДМ” ЕООД, със седалище в гр. Завет.
Сключеният административен договор е по м.6.4 „Инвестиционна подкрепа за неземеделски дейности“ от стратегията за Водено от общностите местно развитие на МИГ Завет – Кубрат за периода 2014-2023 г.
Проекта с наименование „Закупуване на стоматологична техника и оборудване“ е на обща стойност 169806,00 лв., от които 127354,50 лв. са безвъзмездна помощ от ЕЗФРСР и 42451,50 лв. са собственото участие на бенефициента.
Целта на проекта е подпомагане развиването и разширяването на стоматологичните услуги, чрез оборудване на съвременен и съобразен с всички изисквания на клиентите, националното законодателство и Европейския съюз кабинет за стоматологични услуги. 
Основните инвестиционни разходи в проекта са за закупуване на съвременни машини и оборудване като: дентален юнит, дентален микроскоп с камера за вграждан, дентален рентген с безжично управление, дентален панорамен рентген, интраорален 3D скенер и други стоматологични уреди. 
Реализирането проекта ще допринесе за изпълнение на Специфична цел 1.2 „Подкрепа за развитие на местни неземеделски икономически дейности” и на Приоритет 1 „Развитие и укрепване на конкурентноспособни традиционни и нови икономически дейности, производства и услуги” от Стратегията за ВОМР на МИГ Завет - Кубрат.
Срока за изпълнението му е 15.09.2025 г. 

